அகும்பே மழைக்காடு ஆராய்ச்சி நிலையம்

**அகும்பே மழைக்காடு ஆராய்ச்சி நிலையம்** *(Agumbe Rainforest Research Station)*  என்பது இந்தியாவின் தென்மாநிலமான கருநாடகாவில் உள்ளது. இது மேற்குத் தொடர்ச்சி மலையின் மத்தியில் உள்ள அகும்பேயில் உள்ள அகும்பே பாதுகாக்கப்பட்ட வனப்பகுதிக்குள் அமைந்துள்ளது. இது ஒரு கள அடிப்படையிலான பாதுகாப்பு மற்றும் ஆராய்ச்சி மையமாகும். அகும்பே பாதுகாக்கப்பட்ட காடுகள் ஆண்டுதோறும் 7,000 மி.மீ (280 அங்குலம்) க்கும் அதிகமான மழைப்பொழிவைப் பெறுகின்றன மற்றும் கடல் மட்டத்திலிருந்து சுமார் 823 மீ (2,700 அடி) உயரத்தில் உள்ளன. இந்த இடமானது மல்நாடு-கொடகு வழித்தடத்தின் ஒரு பகுதியாக உள்ளது. இதில் சோமேசுவரா, மூகாம்பிகா, பத்ரா மற்றும் சராவதி வனவிலங்கு சரணாலயங்கள், குத்ரேமுக் தேசிய பூங்கா மற்றும் குண்டபூர், சங்கரநாராயணா, ஹோசனகர, சிருங்கேரி மற்றும் தீர்த்தஅள்ளியைச் சுற்றியுள்ள பல்வேறு வனப்பகுதிகள் மற்றும் காப்புக் காடுகள் ஆகியவை அடங்கும். 
## வரலாறு

இந்த மழைக்காடு ஆராய்ச்சி நிலையமானது 2005 ஆம் ஆண்டு, இந்தியாவின் முன்னணி இருவாழ்வியல் ஆய்வாளரான  ரோமுலஸ் விட்டேக்கரால் நிறுவப்பட்டது. படத்தில் காண்பது இந்த ஆராய்ச்சி நிலையத்தின்  முதல் கட்டிடமாகும்,  மற்றவை பின்னர் சேர்க்கப்பட்டன. விட்டேக்கர் இங்குதான் முதல் ராஜ நாகத்தை (ஓபியோபாகஸ் காலிங்கா) 1971 ஆம் ஆண்டு இங்கு கண்டார். அப்பகுதியில் உள்ள மக்கள் பாம்புகள் மீது காட்டிய மரியாதையால் அவர் மிகவும் ஈர்க்கப்பட்டார், இது அவரை அகும்பே (கர்நாடகா) இல் ஒரு ஆராய்ச்சி நிலையத்தை நிறுவத் தூண்டிய ஒரு முக்கிய காரணியாகும்.   இந்த நிலம் வருவாய் நிலமாகும், இது சட்டப்பூர்வமாக வாங்கப்பட்டது, கட்டுமானம் மற்றும் நடவடிக்கைகள் சுற்றுச்சூழலுக்கு உகந்தவை மற்றும் வனவிலங்குகளுக்கு எந்த இடையூறும் இல்லை.

## செயல்புாடுகள்

அகும்பே மழைக்காடு ஆராய்ச்சி நிலையமானது, ராச நாகங்களான (ஓபியோபகஸ் அன்னா, ஓபியோபகஸ் கலிங்கா) பற்றிய தகவல்களை அறிவதற்காக ஏற்படுத்தப்பட்ட உலகின் முதல்  வானொலி தொலை அளவியல் முறையாகும். (அலைகளைப் பயன்படுத்தி, தொலைதூரத்திலுள்ள  ஒரு பொருள் அல்லது விலங்கின் தகவல்களை (இடம், நடத்தை மற்றும் உடலியல்) சேகரித்து அதை மற்றொரு இடத்தில் உள்ள கருவிகளுக்குத் தானாகவே கடத்தும் தொழில்நுட்பமாகும். திட்டத்தை நிர்வகித்தது, இது இந்தியாவில் எந்தவொரு பாம்பிலும் செய்யப்படாத முதல் வானொலி தொலை அளவியல் ஆய்வாகும்.   இந்த சுற்றுச்சூழல் ஆய்விலிருந்து பெறப்பட்ட நுண்ணறிவு இப்பகுதியில் ராஜ நாக மேலாண்மையில் நடைமுறைப்படுத்தப்படுகிறது. இந் நிறுவனத்தின் ஆராய்ச்சியாளர்கள் இப்பாம்பு இனங்களிடையே பல்வேறு தனித்துவமான நடத்தைகளைக் கண்டுள்ளனர். இதில் ஒரு ஆண் ராச நாகமானது ஒரு கர்ப்பிணிப் பெண்ணைக் கொல்வது அடங்கும், இது பாலூட்டிகளிடையே கூட அரிதான நடத்தை.

மழைக்காடு சூழலியல், நடத்தை மற்றும் மக்கள்தொகை சூழலியல், தாவரங்கள் மற்றும் வலங்குகளின் வாழ்க்கைச் சுழற்சியில் பருவகால மாற்றங்கள், புவி தகவலியல் மற்றும் சமூக பொருளாதாரம் வரை பல்வேறு வகையான ஆராய்ச்சி திட்டங்களை நடத்திட இந் நிறுவனம் உதவுகிறது. ஆராய்ச்சியைத் தவிர, உள்ளூர் சமூகம், பள்ளிகள் மற்றும் கல்லூரிகளில் கல்வி மற்றும் தொடர்பு ஆகியவற்றிலும் இந்த நிறுவனம் கவனம் செலுத்துகிறது. நன்கு வளர்ந்த தன்னார்வலர் மற்றும் ஆராய்ச்சி பயிற்சி திட்டம் ஆராய்ச்சி நிலையத்தை கள அடிப்படையிலான ஆராய்ச்சி மற்றும் பாதுகாப்பில் ஆர்வமுள்ளவர்களுக்கு ஒரு சிறந்த இடமாக உள்ளது. இந்நிறுவனமானது பட்டதாரிகள் மற்றும் முனைவர் பட்ட மாணவர்களுக்கான ஆராய்ச்சி திட்டங்களை மேற்கொள்ளவும் உதவுகிறது.
## மேற்கோள்கள்

## வெளி இணைப்புகள்

* சென்னை முதலை வங்கி அறக்கட்டளை
பகுப்பு:நிலநீர் வாழிகள்
பகுப்பு:ஊர்வன
பகுப்பு:ஆய்வு நிறுவனங்கள்
பகுப்பு:இந்திய ஆய்வுக் கழகங்கள்
பகுப்பு:சிவமொக்கா மாவட்டம்